A BIZOTTSÁG 415/2006/EK RENDELETE
(2006. március 10.)
a német intervenciós hivatal birtokában lévő rozsnak a spanyol piacon történő viszonteladására vonatkozó folyamatos pályázati felhívás megnyitásáról szóló 1572/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
mivel:
(1)
Az 1572/2005/EK bizottsági rendelet (2) értelmében a német intervenciós hivatal folyamatos pályázati eljárást nyitott meg a birtokában lévő 500 000 tonna rozsnak a spanyol piacon történő viszonteladása érdekében.
(2)
E pályázati eljárás megnyitása óta meghirdetett részleges pályázati felhívások majdnem teljes mértékben kimerítették a gazdasági szereplők rendelkezésére álló mennyiségeket. Az elmúlt hetekben tapasztalt nagy keresletet és a piaci helyzetet figyelembe véve indokolt újabb mennyiségek rendelkezésre bocsátása és annak engedélyezése, hogy a német intervenciós hivatal 500 000 tonnával növelje a spanyol piacon történő viszonteladás céljából pályázati eljáráson meghirdetett mennyiséget.
(3)
Következésképpen módosítani kell az 1572/2005/EK rendeletet.
(4)
Az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1572/2005/EK rendelet 1. cikkének (1) bekezdése helyébe a következő szöveg lép:
„(1) A német intervenciós hivatal folyamatos pályázati eljárás útján a birtokában lévő rozsból 1 000 000 tonnát értékesít a Közösség belső piacán.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. március 10-én.